Diari Oficial de la Generalitat Valenciana


Sumari del DOGV 6244, del 13-04-2010 (2010/3984)

RESOLUCIÓ de 30 de març de 2010, del president de l'Agència Valenciana d'Avaluació i Prospectiva, per la qual es convoca la segona edició dels premis de Prospectiva Comunitat Valenciana.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6244

Data del DOGV
:   13-04-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/3984


Data del document
:   30-03-2010

Organisme emissor
:   Agència Valenciana d'Avaluació i Prospectiva

Tipus de document
:   Resolució

Anàlisi jurídica

 Descriptors 

:   * distinció honorífica

RESOLUCIÓ de 30 de març de 2010, del president de l'Agència Valenciana d'Avaluació i Prospectiva, per la qual es convoca la segona edició dels premis de Prospectiva Comunitat Valenciana. [2010/3984]
La Llei Orgànica 5/2006, de 25 de maig, de la Generalitat, de creació de l'Agència Valenciana d'Avaluació i Prospectiva (AVAP), configura l'AVAP com a entitat de dret públic sotmesa al dret privat, de les previstes en l'article 5.2 del Text Refós de la Llei d'Hisenda Pública Valenciana. Entre les funcions encomanades a l'Agència es troba la prospectiva i anàlisi de les noves demandes tecnològiques, científiques i universitàries d'utilitat per a la Comunitat Valenciana. I per a realitzar estes funcions la llei estipula que l'AVAP podrà realitzar qualsevol activitat que ajude a l'Agència en els seus objectius.
Així mateix, el Decret 6/2008, de 18 de gener, del Consell, pel qual s'aprova el Reglament de l'AVAP, torna a arreplegar entre les seues funcions la prospectiva i anàlisi de les noves demandes tecnològiques, científiques i universitàries d'utilitat per a la Comunitat Valenciana, i torna a autoritzar les activitats que siguen necessàries, sempre emparades en la llei de creació de l'AVAP i la resta de lleis aplicables de l'ordenament jurídic, per a la consecució dels seus objectius.
Per això, fent ús de les competències assignades en la Llei 5/2006, de 25 de maig, de la Generalitat, de creació de l'AVAP, i el Decret 6/2008, de 18 de gener, del Consell, pel qual s'aprova el Reglament de l'AVAP, i d'acord amb el que establix la Llei 38/2003, de 17 de novembre, General de Subvencions, el Reial Decret 887/2006, de 21 de juliol, Reglament General de Subvencions i el Text Refós de la Llei d'Hisenda Pública Valenciana, aprovat pel Decret Legislatiu de 26 de juny de 1991, vista la proposta de Resolució del 12 de març de 2010, del director general de l'AVAP, i de conformitat amb esta, resolc:
Primer. Convocatòria
Aprovar la segona convocatòria dels premis de Prospectiva Comunitat Valenciana per al 2010, sobre estudis de diagnòstic i prospectiva relacionats amb les necessitats del sistema universitari, ciència, tecnologia, empresa, moviments migratoris, tendències sociològiques, economia, energia, medi ambient i altres matèries d'interés científic i social per a la Comunitat Valenciana.
Segon. Finançament
La convocatòria està dotada amb deu mil euros (10.000 euros), finançada a càrrec de la línia T7429000, del capítol IV del pressupost de l'Agència Valenciana d'Avaluació i Prospectiva, per a l'exercici 2010.
Els premis que es convoquen per mitjà de la present resolució no precisen de la seua notificació a la Comissió Europea, per no reunir els requisits de l'article 107.1 del Tractat de Funcionament de la Unió Europea. De conformitat amb l'article 3.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques.
Tercer. Bases
Aprovar les bases per les quals es regula la segona convocatòria dels premis de Prospectiva Comunitat Valenciana sobre estudis de prospectiva relacionats amb el sistema universitari, ciència, tecnologia, empresa, moviments migratoris, tendències sociològiques, economia, energia, medi ambient i altres matèries d'interés científic i social per a la Comunitat Valenciana, que figuren com a annex I de la present resolució.
DISPOSICIONS FINALS
Primera
Es faculta el director general de l'Agència Valenciana d'Avaluació i Prospectiva perquè dicte les instruccions necessàries per a l'aplicació de la present resolució, i es delega en ell la facultat per a resoldre la concessió dels premis a què es referix esta convocatòria, l'autorització i disposició del crèdit, la formulació de la proposta de pagament dels premis i la resta d'actes de gestió comptable per a l'execució de la resolució.
Segona
La present resolució produirà efectes des de l'endemà de la seua publicació en el Diari Oficial de Comunitat Valenciana.
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, la present resolució, que posa fi a la via administrativa, podrà ser recorreguda potestativament en reposició o bé cabrà plantejar directament recurs contenciós administratiu en els terminis i davant dels òrgans que s'indiquen a continuació:
a) El recurs de reposició haurà d'interposar-se davant del president de l'AVAP, en el termini d'un mes a comptar de l'endemà de la publicació.
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació.
València, 30 de març de 2010.- El president de l'Agència Valenciana d'Avaluació i Prospectiva: Alejandro Font de Mora Turón.
ANNEX I
Bases de la convocatòria de la segona edició
dels premis de Prospectiva Comunitat Valenciana
Primera. Convocatòria
L'Agència Valenciana d'Avaluació i Prospectiva convoca la segona edició dels premis de Prospectiva Comunitat Valenciana, sobre estudis de prospectiva relacionats amb el sistema universitari, ciència, tecnologia, empresa, moviments migratoris, tendències sociològiques, economia, energia, medi ambient o altres matèries d'interés social d'utilitat per a la Comunitat Valenciana. Tindran caràcter preferent, en igualtat de condicions, els estudis relacionats amb el sistema universitari.
Podran participar en la dita convocatòria les persones físiques o jurídiques que tinguen la condició d'investigadores integrades en institucions o centres d'investigació espanyols, així com empreses o altres entitats que realitzen labors d'investigació, desenrotllament o innovació.
La convocatòria queda dotada amb tres premis: el primer de sis mil euros (6.000 euros), el segon de tres mil euros (3.000 euros) i el tercer de mil euros (1.000 euros), a més de la publicació de l'estudi a càrrec de l'Agència Valenciana d'Avaluació i Prospectiva. Les persones beneficiàries d'estos premis seran les descrites en l'apartat anterior.
Segona. Característiques bàsiques dels estudis
1. Els aspirants podran participar amb qualssevol estudi o estudis de prospectiva inèdits, relacionats amb alguna de les matèries incloses en la base primera d'esta convocatòria.
2. No hi ha limitació quant a l'extensió dels treballs o estudis que siguen presentats a la convocatòria.
3. No obstant això, els estudis hauran d'anar acompanyats d'un resum en què de manera succinta queden exposats els punts següents:
- Estat de la qüestió objecte d'anàlisi.
- Enfocament analític general del treball.
- Metodologia i fonts d'informació.
- Índex de l'estudi.
- Resum de les conclusions.
- Breu historial de l'equip d'investigació o curriculum vitae de l'investigador o investigadora o grup d'investigadors que avalen el treball.
Tercera. Com participar-hi
1. Per a participar en la present convocatòria, els sol·licitants hauran de presentar en la seu de l'AVAP, o per qualsevol dels procediments establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, l'imprés de sol·licitud conforme al model normalitzat que figura en l'annex II d'esta convocatòria, i que es podrà obtindre en la pàgina web: i en la seu de l'AVAP sítia en la plaça Tetuan, número 8, 4t pis de València.
2. Les sol·licituds aniran acompanyades de la documentació següent:
2.1 Estudi de prospectiva acompanyat del resum que ha sigut assenyalat en la base segona. Es presentarà en paper i en suport digital i, a més per correu electrònic a la direcció electrònica: omoi@rqi.dr.
2.2. Per a les persones físiques: còpia degudament confrontada del DNI/NIE.
2.3. Per a les persones jurídiques:
2.3.1. Còpia confrontada del DNI/NIE de la persona que ostente la representació legal de l'entitat.
2.3.2. Còpia confrontada dels poders actualitzats del o de la representant legal de l'entitat.
2.3.3. Còpia confrontada de la targeta d'identificació fiscal de l'entitat.
En el model normalitzat de la sol·licitud s'inclou la declaració responsable i comunicació prèvia, als efectes previstos en l'article 71 bis, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, que firmarà la persona sol·licitant, dels punts següents:
- Declaració responsable de que l'estudi de prospectiva presentat en el marc de la convocatòria de la segona edició dels premis de Prospectiva Comunitat Valenciana és inèdit.
- Declaració responsable de no estar subjecte o subjecta a les prohibicions per a obtindre la condició de beneficiari o beneficiària assenyalades en l'article 13 de la Llei 38/2003, de 17 de novembre, General de Subvencions.
- Declaració responsable d'estar al corrent de totes les obligacions tributàries i davant de la Seguretat Social.
3. El termini límit per a la presentació de la sol·licitud i dels treballs de prospectiva amb els corresponents resums acabarà el dia 15 de setembre de 2010 (inclusivament).
4. Si la documentació aportada és incompleta o presenta errors esmenables es requerirà a les persones sol·licitants, perquè en el termini de 10 dies, esmenen la falta o adjunten els documents preceptius, amb advertència que si no ho fan, es considerarà desistida la seua sol·licitud, d'acord amb el que establix l'article 71 de la Llei de Règim Jurídic de les Administracions Públiques i del Procediment Administratiu Comú i amb els efectes previstos en l'article 42.1 de l'esmentada llei.
5. La resolució de la concessió dels premis es dictarà en el termini màxim de tres mesos, des de la finalització del termini per a la presentació de sol·licituds, la qual serà publicada en el Diari Oficial de la Comunitat Valenciana i en la pàgina web de l'AVAP .
6. Els estudis presentats a la convocatòria seran valorats per un jurat que estarà compost per les persones següents:
President: el president de l'AVAP.
Vicepresidenta: la secretària autonòmica d'Universitat i Ciència.
Vocals:
El director general de Política Científica.
El director general de l'AVAP.
Un representant de l'Alt Consell Consultiu en Investigació, Desenrotllament i Innovació de la Presidència de la Generalitat.
Un científic o investigador de reconegut prestigi, membre del Comité de Direcció de l'AVAP.
Un artista o intel·lectual de reconegut prestigi, membre del Comité de Direcció de l'AVAP.
Secretària: la gerent de l'AVAP.
7. El jurat valorarà els estudis tenint en compte els següents criteris i barem:
- Interés i oportunitat de l'objecte de la investigació (10%).
- Metodologia i fonts d'informació (20%).
- Anàlisi prospectiva (30%).
- Rigor cientificotècnic (20%).
- Conclusions (20%).
8. La valoració realitzada pel jurat serà vinculant a l'efecte de dictar la resolució de la concessió dels premis arreplegats en esta convocatòria.
9. La participació en esta convocatòria implica l'acceptació de totes les seues bases i de les condicions establides per la resolució de la concessió.
Quarta. Publicació dels estudis premiats
1. De conformitat amb la base primera d'esta convocatòria, els treballs premiats seran publicats per l'Agència Valenciana d'Avaluació i Prospectiva.
2. En estes publicacions es farà constar de forma visible l'autoria de l'obra. Els autors podran disposar del contingut total o parcial de l'obra per a eventuals publicacions amb l'autorització prèvia de l'AVAP. Estes inclouran una menció en la primera nota a peu de pàgina a l'AVAP i al títol de l'estudi premiat en este concurs.
3. Els autors dels estudis premiats cedixen amb caràcter exclusiu els drets d'autor sobre l'obra a favor d'AVAP. Esta es reserva el dret de publicació, inclosa la reedició, en el format que considere més oportú, així com el dret d'explotació i divulgació en totes les modalitats conegudes.
4. Els investigadors, si és el cas, es consideraran autors solidaris de l'estudi, no podent-se atribuir autories parcials.
5. No obstant això, els autors dels treballs no premiats podran acordar la seua difusió per l'AVAP, en el cas que ambdós parts ho consideren convenient.